ILanga Le-Valentine

Ilanga le-Valentine lilanga elaziwa ngokuthi lilalanga leenthandani eligidingwa ephasini mazombe ngomhla we-14 kuMhlolanja. Lilanga lapho iinthandani eziphana khona izipho njengendlela yokutjengisana ithando. Abantu abanengi bakholelwa bona ilangelilasungulwa ngesikhathi kubulawa u-Saint Valentine, umphristi omKrestu ngebanga lokutjhadisa abantu abathandanako esiphirini embusweni weRoma. UmBuso weRoma bewalela amadoda bona atjhade ngebanga lokuthi kufuze aye epini. Yeke ukutjhadisa amadoda nabafazi ababathandana nawo bekuphambana nomthetho wamaRoma. Ngilokho-ke okwafaka u-Saint Valentine ekingeni, wagcina sele alahlekelwa nayipilwakhe. Kodwana zinengi izinto ezicatjangelwako emlandweni ezaba mthelela ekusungulweni kwelangeli.History.com (2026)History of Valentine’s Day. Retrieved from: https://www.history.com/articles/history-of-valentines-day. Retrieved on 16/02/2026.

 Umlando Ka-Valentine 
Nanyana kunabantu abambalwa abamaKrestu ababulawelwa ukukholwa kwabo ababizwa ngabo-Valentine, ilangeli kungenzeka lasungulwa lisuselwa emphristini owabulawa ngo 270 AD, abulawa mbusi u-Claudius II Gothicus. Endabeni ecocwako, umphristi lo watlikitla incwadi ngokuthi "ivela ku-Valentine wakho" ayitlolela indodakazi yomuntu omfake ejele, ebesele amngani nayo, kokunye ukulandisa okuthiwa wayelapha bona ikghone ukubona ngombana beyiphophele. Kokunye ukulandisa kuthiwa ngu-St Valentine ombhitjhobhu ovela endaweni ye-Temi, okunguye ilangeli elibizwa ngaye, nanyana kungenzeka bona abantwaba bamumuntu munye. Omunye umlando uthi u-St Valentine khenge alalele umthetho wekosi, bewatjhadisa iinthandani esiphirini, okwenza bona amadoda atjhadileko angayi epini. Kwathi bona atholakale, wagwetjelwa ukufa. Kungenzeka ngilesi sizathu ilangeli lihlobene nethando kangaka.Britannica (2026) Valentines Day. Retrieved from: https://www.britannica.com/topic/Valentines-Day. Retrieved on 16/02/2026.

 Umlando Womnyanya WamaRoma 
Eqinisweni, amaRoma asabusa, bekunomnyanya wamaRoma ebewubizwa bona mNyanya ka-Lupercalia. Amadoda bekahlaba imbuzi nenja, bomise iinkhumba zazo, bese bayazisika zibe mimitja. Amadoda ngelangelo bekagijima endleleni bese barithe abafazi ngemitja yeenkhumbezo. Umnyanya lo bewenziwa ngomhla we-13 kuya ngowe-15 kuMhlolanja. Ngalesosikhathi kuthiwa abafazi bebakuthanda ukurithwa ngeenkhumbezi ngombana bebakholelwa ukuthi bazokuba nembeleko emnyakeni olandelako.Arnie Seipel (14 February 2022) The dark origins of Valentine's Day, NPR. Retrieved from: https://www.npr.org/2011/02/14/133693152/the-dark-origins-of-valentines-day. Retreived on 16/02/2026.

Ngokuka-Noel Lenski, onguphrofesa weemfundo zezekolo e-Yale University, atjela i-NPR ngo-2011, uthi amaRoma 'bewasela adakwe, abe hlubule.' Abafazi bebajama babe mjeje, bajamele bona amadoda abarithe ngemitja yesikhumba seenlwana. Umnyanya lowo bewuphetha ngekatho eyenziwa madoda, ngokukhetha amagama wabafazi angaphakathi emjekeni. Umfazi omkhethileko uzokuthandana naye emnyanyeni loyo kwaphela, namkha isikhathi eside nangabe niyakhambelana.

Nanyana amaKrestu andlondlobala, umnyanya lo bewusolo ukhona bekwafika lapha kuthiwa khona umnyanya lo awusiwo wobuKrestu, ekugcineni kweminyaka yama-500 AD, lokha uPapa u-Gelasius aqunta bona umhla we-14 kaMhlolanja sele kulilanga okuzokugidingwa ngalo u-St Valentine. Nanyana kunjalo kwakhamba iminyaka eminengi khulu ngaphambi kobana ilangeli lihlotjaniswe nethando.

 Iinkhombo